**LÄHTEÜLESANNE DETAILPLANEERINGU KOOSTAMISEKS (Vaigu ja Tipu)**

1. **Detailplaneeringu nimetus**

Vainupea külas Vaigu ja Tipu kinnistute detailplaneering

2. **Algatamise taotleja**

Märt Baumer

3. **Huvitatud isik**

Märt Baumer

4. **Finantseerija**

Märt Baumer

5. **Lähtematerjalid**

* 1. Planeerimisseadus
	2. Vihula valla üldplaneering (kehtestatud 13.08.2003)
	3. Muud asjakohased õigusaktid

6. **Planeeritava ala asukoht ja suurus**

Planeeringuala paikneb Lääne-Viru maakonnas Haljala vallas Vainupea külas Vaigu (katastritunnus 88703:002:2390, registriosa nr 1703931) ja Tipu (katastritunnus 88703:002:0170, registriosa
 nr 5364531) kinnistutel. Planeeringuala pindala on ca 1,3 ha.

7. **Detailplaneeringu koostamise vajadus ja eesmärk**

Detailplaneering koostatakse planeerimisseaduse § 124 lg 2 kohaselt üldplaneeringu elluviimiseks. Detailplaneeringu koostamise eesmärgiks on ehitusõiguse määramine, vajalike tehnovõrkude – ja rajatiste asukoha määramine, kitsenduste ja vajalike servituutide seadmine.

8. **Detailplaneeringu ülesanded**

Detailplaneeringu ülesanded lähtuvalt planeerimisseaduse § 126 lg-st 1:

8.1 planeeringuala kruntideks jaotamine;

8.2 krundi hoonestusala määramine;

8.3 krundi ehitusõiguse määramine;

8.4 detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja -rajatiste ning avalikule teele juurdepääsuteede võimaliku asukoha määramine;

8.5 ehitise ehituslike tingimuste määramine;

8.6 ehitise arhitektuuriliste ja kujunduslike tingimuste määramine;

8.7 liikluskorralduse põhimõtete määramine;

8.8 haljastuse ja heakorrastuse põhimõtete määramine;

8.9 kuja määramine;

8.10 kuritegevuse riski vähendavate tingimuste määramine;

8.11 müra-, vibratsiooni-, saasteriski- ja insolatsioonitingimusi ning muid keskkonnatingimusi tagavate nõuete seadmine;

8.12 servituutide seadmise ja olemasoleva või kavandatava tee avalikult kasutatavaks teeks määramise vajaduse märkimine;

8.13 PlanS § 126 lõike 1 punktides 1‒19 loetletud ülesannete täitmiseks avalikes huvides omandamise, sealhulgas sundvõõrandamise, või sundvalduse seadmise vajaduse märkimine;

8.14. Muud PlanS § 126 lõikes 1 nimetatud ülesannetega seonduvad ülesanded.

Detailplaneeringu ülesanded võivad planeeringu menetluse käigus muutuda või täieneda.

9. **Detailplaneeringu koostamise eeldatav ajakava**

Planeeringu koostamise menetlus algab planeeringu koostamise algatamise otsuse tegemisega. Detailplaneeringu kehtestamise või kehtestamata jätmise otsus tuleb teha kolme aasta jooksul detailplaneeringu algatamisest.

10**. Planeeringu koostamiseks vajalikud uuringud**

* 1. Topo-geodeetiline uuring
	2. Planeeringu menetluse käigus võib selguda täpsem uuringute vajadus
1. **Vajalikud kooskõlastused**
	1. Päästeamet
	2. Keskkonnaamet
	3. Transpordiamet
2. **Planeerimismenetlusse kaasatavad isikud**
	1. Naaberkinnistud:

Planeeringuala piirneb Mihklirahva (88703:002:0167, elamumaa 100%, 5531 m²), Kraavi (88703:002:0169, elamumaa 100%, 3112 m²), Siimu (88703:002:1900, elamumaa 100%, 2065 m²), Mihkli (88703:002:1840, elamumaa 100%, 1886 m²), Tooma (88703:002:1231, maatulundusmaa 100%, 16466 m²), Samma (88703:002:0057, elamumaa 100%, 4513 m²), Tuule (88703:002:0075, elamumaa 100%, 123 m²), Nurmika (88703:002:0127, maatulundusmaa 100%, 3695 m²), Tänava (88703:002:2381, maatulundusmaa 100%, 2.44 ha), Rahnu (19101:001:0662, elamumaa 100%, 6701 m²), Rahnu tee (19101:001:0663, transpordimaa 100%, 758 m²), Põrgupõhja (88703:002:1180, elamumaa 100%, 5825 m²) kinnistutega.

* 1. Elektrilevi OÜ
	2. Isikud, kes on ise avaldanud soovi olla planeerimismenetlusse kaasatud
1. **Nõuded detailplaneeringu koostamiseks**
	1. Detailplaneering koostada mõõtkavas 1:500 mitte enam kui ühe aasta vanusele topo-geodeetilisele alusplaanile, mõõdistada vähemalt 20 m laiune ala väljaspool planeeritava ala piiri. Enne detailplaneringu kehtestamist tuleb jälgida, et geodeetiline alusplaan oleks kehtiv (vanusega kuni üks aasta) ja muudatused mõõdistatud. Mõõdistuse peab olema koostanud kutsetunnistust omav maamõõtja – geodeet (minimaalne tase 5) vastavalt Eesti Vabariigis kehtivale korrale ja see peab olema Haljala Vallavalitsusele üle antud kümne päeva jooksul töö valmimisest arvates. Töö esitada Haljala Vallavalitsusele digitoimikuna ja see peab vastama majandus- ja taristuministri 14.04.2016 määrusele nr 34 „Topo-geodeetilisele uuringule ja teostusmõõdistamisele esitatavad nõuded“.
	2. Planeeritav ala hõlmab Vaigu ja tipu kinnistuid.
	3. Planeerimisel arvestada Vihula valla üldplaneeringu nõudeid.
	4. Detailplaneeringuga tagada kavandatava hoone arhitektuurne kvaliteet ja sobivus olemasolevasse ehitatud ja looduslikku keskkonda.
	5. Parkimine lahendada krundisiseselt, lähtudes kehtivatest normatiividest.
	6. Detailplaneeringus näha ette müra leevendavad meetmed hoone projekteerimisel.
	7. Maapinna üldise kõrguse muutmine ei ole lubatud, vajadusel võib maapinda tõsta üksnes vähimal vajalikul määral vahetult hoonete alla jäävatel krundi osadel. Vajadusel esitada detailplaneeringu koosseisus vertikaalplaneerimise joonis.
	8. Kavandatav tegevus ei tohi avaldada negatiivset mõju lähiümbruse elamualadele. Vajadusel määrata planeeringuga negatiivseid mõjusid leevendavad meetmed.
	9. Leping planeeringu koostamiseks, finantseerimiseks, kooskõlastamiseks ja avalikustamiseks sõlmitakse kolmepoolne leping - Haljala vallavalitsuse (tellija), huvitatud isiku ja planeeringu koostaja vahel.
	10. Võimalike ekspertiiside ja keskkonnamõjude hindamise kulud kannab huvitatud isik.
	11. Detailplaneeringu graafilise osa koosseisus esitada tugiplaan, põhijoonis, illustreeritavad 3D joonised, tehnovõrkude joonis, liikluslahendus (M 1:500), haljastuse lahendus võib olla kajastatud põhijoonisel.
	12. Detailplaneering esitada vastuvõtmiseks kahes eksemplaris paberkandjal ja digitaalselt (jooniste vormistus nõutav formaadis \*.dwg või \*.dgn ja avalikustamiseks \*.pdf) ning kehtestamiseks minimaalselt kahes eksemplaris paberkandjal ja digitaalselt. Digitaalsed failid peavad olema L-EST koordinaatsüsteemis, kõrgused EH-2000 süsteemis ja vastama antud asukoha koordinaatidele.
	13. Detailplaneering peab vastama riigihalduse ministri 17.10.2019 määrusele nr 50 „Planeeringu vormistamisele ja ülesehitusele esitatavad nõuded“.